זיו אבטליון

זיו אבטליון (נולד בשנת 1970 בערך) הוא קצין צה"ל במילואים בדרגת תת-אלוף, כיהן כראש מנהלת הטרנספורמציה הדיגיטלית באגף התקשוב וההגנה בסב"ר.

ביוגרפיה
למד הנדסת מכונות בטכניון במסגרת העתודה האקדמית ובשנת 1992 החל שירות סדיר בצה"ל. בשנים 1992–1994 שימש כמדריך בקורס מפקדי טנקים בבית הספר לשריון. בשנים 1994–1998 היה מפקד בית מלאכה במרכז שיקום ואחזקה (מש"א 7000). בשנים 1998–2001 עבר לנהל את מדור תכנון ופיקוח במש"א 7000. בשנים 2001–2004 שימש כראש לשכת ראש אט"ל (אגף הטכנולוגיה והלוגיסטיקה). עד 2006 היה ראש ענף תכנון ותורה ביחידה הטכנולוגית באט"ל. בשנים 2006–2007 היה ראש ענף תכנון משאבים ומשקים בחטיבה הטכנולוגית ליבשה. עד 2009 עמד בראש ענף תכנון בזרוע היבשה. בשנים 2009–2011 היה מפקד מפעל המכללים במש"א 7000. עד 2013 היה ראש מחלקת תכנון וארגון באט"ל. בין 2013–2014 למד במכללה לביטחון לאומי. מ-2014 ועד 2016 שימש כמפקד מרכז ציוד לחימה וחלפים (מצל"ח 6800). מ-2016 עמד בראש החטיבה הטכנולוגית ליבשה (חט"ל) של זרוע היבשה, ובמקביל בשנים 2016–2017 עמד בראש פרויקט מיזוג זרוע היבשה ואגף הטכנולוגיה והלוגיסטיקה. בין השנים 2017–2019 שימש כראש החטיבה הטכנולוגית של היבשה וראש מטה אגף הטכנולוגיה והלוגיסטיקה.

בשנים 2019–2021 שירת כראש מנהלת הטרנספורמציה הדיגיטלית באגף התקשוב וההגנה בסב"ר. בשנת 2021 סיים את שירותו בצה"ל.

בנוסף לתואר ראשון בהנדסת מכונות מהטכניון, לאבטליון תואר שני במדעי המדינה מאוניברסיטת חיפה, ותואר שני במנהל עסקים עם התמחות בשיווק מאוניברסיטת בר-אילן. הוא בוגר לימודי מינהל ציבורי באוניברסיטת הרווארד במסגרת קרן וקסנר.

נשוי ללילך אבטליון, אב לארבעה מתגורר בפרדס חנה-כרכור.

גלריה

קישורים חיצוניים

 אלעד שלו, "צועד בעקבות האם", באתר צה"ל, 1 במאי 2008
 יוסי הטוני, "הדיגיטל ישפר את הקטלניות של צה"ל ויקצר את משך המערכה", "אנשים ומחשבים", 10 בנובמבר 2019
 יוסי הטוני, תא"ל זיו אבטליון – ראש מנהלת הטרנספורמציה הדיגיטלית באגף התקשוב, "אנשים ומחשבים", 6 באוגוסט 2019
 יוסי הטוני, "ה-IT מסייע לנו להביא את העתיד לעולם הלוגיסטי – עכשיו", "אנשים ומחשבים", 10 בינואר 2019
 
 
  זיו אביטליון, "הקורונה – בירה, מגפה ואקסלרטור מבצעי וארגוני", כתב העת בין הקטבים של מרכז דדו לחשיבה צבאית בינתחומית

הערות שוליים

תתי-אלופים בצה"ל
קציני אגף הטכנולוגיה והלוגיסטיקה
בוגרי אוניברסיטת בר-אילן
בוגרי אוניברסיטת חיפה
בוגרי העתודה האקדמית
בוגרי הטכניון - מכון טכנולוגי לישראל
קציני צה"ל בוגרי תוכנית המנהיגות הבכירה של קרן וקסנר
מהנדסי מכונות ישראלים
פרדס חנה-כרכור: אישים
ישראלים שנולדו ב-1970